
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 68
din 27 martie 2014
privind susţinerea proiectelor şi activităţilor Fanfarei Sighişoara
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5736/III/12.03.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere adresa domnului Kovecsi Csaba instructor al fanfarei, prin Kovecsi Csaba – P.F.A., înregistrată la Municipiul Sighişoara cu nr. 5792/12.03.2014, prin care se solicită susţinerea financiară a proiectelor şi activităţiilor Fanfarei Sighişoara pe anul 2014, prin alocarea unei sume din bugetul local;

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare şi de faptul că, Direcţia Economică din cadrul Municipiului Sighişoara a confirmat existenţa resurselor financiare la bugetul local, pentru soluţionarea în mod favorabil a solicitării Kovecsi Csaba – P.F.A, constând în suma de 18.000 lei ce se poate acorda pentru susţinerea proiectelor şi activităţiilor Fanfarei Sighişoara prin Kovecsi Csaba – P.F.A;

Având în vedere existenţa îndeplinirii condiţiilor legale pentru susţinerea proiectelor şi activităţiilor Fanfarei Sighişoara prin Kovecsi Csaba – P.F.A;
Văzând Raportul de specialitate al Serviciului Relaţii Publice, înregistrat cu nr. 5737/III/12.03.2014, prin care se justifică oportunitatea susţinerii proiectelor şi activităţilor Fanfarei Sighişoara pe anul 2014, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „d”, (6) lit „a” pct. 4, 5 şi 19, (9), art. 45 (2) şi a art. 115 (1) lit „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art.1. Se aprobă susţinerea proiectelor şi activităţilor Fanfarei Sighişoara prin Kovecsi Csaba – P.F.A, pe anul 2014 de către Municipiul Sighişoara.
Art.2. Se aprobă alocarea sumei de 18.000 lei din bugetul local pentru susţinerea proiectelor şi activităţilor Fanfarei Sighişoara, sumă ce va fi plătită în baza contractului de achiziţii publice  încheiat între Municipiul Sighişoara prin intermediul Biroului Achiziţii, accesare fonduri europene şi management proiecte şi Kovecsi Csaba – P.F.A.
Art.3. Se aprobă încheierea Acordului de parteneriat între Municipiul Sighişoara şi Kovecsi Csaba – P.F.A, conform anexei nr. 1, care face parte integrantă din prezenta hotărâre. 

Art.4. Se împuterniceşte Primarul municipiului Sighişoara, Ioan-Dorin Dăneşan, cu semnarea Acordului de parteneriat între Municipiul Sighişoara şi Kovecsi Csaba – P.F.A,, prevăzut la art. 3 din prezenta hotărâre.
Art.5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Biroul Achiziţii, accesare fonduri EU şi management proiecte, Direcţia Economică, Compartimentul Juridic şi Kovecsi Csaba – P.F.A.
Art.6. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice;

  1 ex. Biroul Achiziţii, accesare fonduri EU şi management proiecte; 
  1 ex. Compartimentul Juridic; 
  1 ex. Kovecsi Csaba – P.F.A.
11 ex. 
I.R./G.V.
